**OPĆI UVJETI POSLOVANJA NA MANIFESTACIJI**

**TEREZIJANA I TEREZIJANAPLUS 2017**

### I.

Opći uvjeti poslovanja (u daljnjem tekstu: Opći uvjeti) uređuju odnose između pravne ili fizičke osobe koja je popunila Prijavnicu za zakup lokacije za obavljanje ugostiteljske djelatnosti/Prijavnicu za zakup izložbeno – prodajnog mjesta(u daljnjem tekstu: Izlagač) i Turističke zajednice Bilogora - Bjelovar kao Organizatora manifestacije TEREZIJANA 16.-18.6.2017. i TerezijanaPLUS 15.6.2017. (u daljnjem tekstu: TEREZIJANA).

### II.

Izlagač neopozivo naručuje prostor slanjem ispunjene, ovjerene i potpisane prijavnice te je suglasan s Općim uvjetima. Prostor je u potpunosti rezerviran tek nakon uplate ugovorenog iznosa. Ukoliko Izlagač ne izvrši uplatu do roka navedenog u Javnom pozivu/Natječaju ili nakon uplate otkaže rezervaciju u vremenu od tjedan dana prije manifestacije, gubi pravo na rezervirani prostor i sudjelovanje na manifestaciji. Organizator zadržava pravo odabira Izlagača kao i određivanja pozicije prodajnih mjesta na prostoru održavanja manifestacije, pri čemu nije dužan davati posebna obrazloženja i pri svemu tome ne snosi nikakvu odgovornost prema Izlagačima.

### III.

Izlagač će prema objavljenom cjeniku i popunjenoj prijavnici uplati iznos za naručeni prostor po ispostavljenom računu Organizatora. Sva plaćanja obavljaju se na račun Organizatora **IBAN: HR89 2402006 1100601845** otvorenog kod Erste banke. Nakon izvršene uplate Organizator jamči dogovoreni prostor i poziciju. Reklamacije na račun dostavljaju se u roku 8 dana od datuma izdavanja računa. Naknadni prigovori se neće uzeti u obzir.

### IV.

Organizator pridržava pravo otkazati Izlagaču sudjelovanje na manifestaciji TEREZIJANA ukoliko ocijeni da Prijava ne odgovara sadržaju i kvaliteti ili iz drugih bitnih razloga. Organizator pridržava pravo zabraniti izlaganje i ukloniti izlagačeve proizvode iz izložbenog prostora ukoliko utvrdi da upravo ti ne odgovaraju navodima izlagača, te ih odstraniti na njegov trošak.

### V.

Izlagač ne smije zakupljeni prostor ili dio zakupljenog prostora izdati u podzakup bez prethodne suglasnosti Organizatora, niti na dodijeljenom mu prostoru prodavati proizvode i usluge drugih koje nisu ugovorno dogovorene tj. nisu njegove registrirane djelatnosti već su to usluge i proizvodi neke druge tvrtke ili obrta koja kao Izlagač ne participira na ovoj priredbi.

### VI.

Izlagač ne smije zakupljeni prostor za cijelo vrijeme trajanja manifestacije ni na koji način proširivati. Ukoliko se ipak utvrdi da je Izlagač prekršio navedenu ugovornu odredbu, dužan je po nalogu Organizatora vratiti se na svoju ugovorom označenu ugostiteljsku lokaciju, te po završetku manifestacije Organizatoru uplatiti 400,00 kn za svaki prijeđeni četvorni metar od dogovorene ugostiteljske lokacije. Izlagač može u bilo kojem periodu do najkasnije 10 sana prije početka manifestacije zatražiti od Organizatora povećanje svog zakupljenog prostora. Organizator će pokušati udovoljiti željama, ali samo ako time ne narušava pozicioniranje drugih Izlagača i sponzora.

### VII.

Izlagač je odgovoran za svoju opremu i proizvode. Organizator ne snosi bilo kakve troškove oštećenja, uništenja, loma, požara, provale, krađe, u slučaju elementarne nepogode ili više sile. Organizator osigurava noćno čuvanje cjelokupnog prostora odvijanja manifestacije (ne zasebno svake pojedine lokacije). Izlagač je obvezan osigurati ovlaštenu osobu na svojoj lokaciji prije službenog radnog vremena manifestacije, a ukoliko se od vremena prestanka organiziranog čuvanja ne pojavi ista, Organizator ne snosi i ne odgovara za sve nastale štete prema Izlagaču.

### VIII.

Radovi Izlagača na uređenju, opremanju i dekoriranju zakupljenog prostora mogu započeti **14.06.2017 u 8:00 sati**, a moraju se dovršiti najkasnije do **20:00 h 14.6.2017.** Dopremanje robe na zakupljeni prostor najstrože je zabranjeno **15.6.2017.**, u vremenu od **10,00 – 14,00 sati** (Sveta misa i procesija u parku na blagdan Tijelova). Sve otpatke prilikom uređenja i raspreme i zakupljenog prostora, koji su nastali radovima Izlagača, Izlagač je dužan ukloniti i odložiti u za to predviđene kontejnere.

Izlagač je dužan očistiti i sve eventualne nečistoće koje nastanu njegovim radovima na cijelom vanjskom prostoru Trga Eugena Kvaternika.

Razna ambalaža, kutije i prikolice, transportna kolica i automobili ne smiju biti postavljeni uz zakupljeni prostor za vrijeme službenog radnog vremena manifestacije.

### IX.

Raspremanje i čišćenje zakupljenog prostora treba početi odmah po zatvaranju manifestacije i treba biti gotovo najkasnije do **19.06.2017. u 15:00 h.** Otpad je potrebno staviti u plastične vreće i odnijeti u za tu namjenu postavljene kontejnere.

Izlagač je dužan u tom periodu potpuno isprazniti i ostaviti u stanju kakvom je zaprimio svoj zakupljeni prostor. Ukoliko Izlagač ne izvrši navedeno, Organizator će raspremiti Izlagačev zakupljeni prostor i uskladištiti zatečeni materijal na trošak Izlagača.

### X.

### Izlagač je dužan poštivati radno vrijeme manifestacije. Radno vrijeme će biti objavljeno do 8.svibnja 2017. Radi toga, Izlagač je dužan pripremiti svoj zakupljeni prostor najkasnije 30 min prije službenog početka rada manifestacije te ga nakon završetka očistiti i pripremiti za idući dan. Izlagač je dužan osigurati nazočnost ovlaštene osobe na zakupljenom prostoru za cijelo vrijeme službenog radnog vremena manifestacije.

**XI .**

Na zakupljenom prostoru za vrijeme trajanja programa i koncerata nije dozvoljeno reproduciranje glazbe s razglasa ili sličnih audio uređaja. Ukoliko Izlagač planira glazbeni program nakon završetka službenog programa manifestacije, snosi troškove ZAMP-a, a program ne smije ometati druge Izlagače.

Zabranjuje se bilo kakav oblik političko-propagandne aktivnosti. Svaka ugovorno nedefinirana marketinška aktivnost (postavljanje bannera, zastava, dijeljenje letaka, uzoraka i sl.) izvan ugovorne lokacije nije dopuštena.

### XII.

Prodaja roba i usluga na zakupljenoj lokaciji moguća je samo ukoliko Izlagač ispunjava sve zakonske propise za tu svrhu. Ukoliko u navedenim radnjama dođe do prekršaja kod Izlagača, Organizator ne snosi nikakvu odgovornost. Za sve eventualne protuzakonite radnje koje Izlagač napravi na svom zakupljenom prostoru odgovara samo i izričito Izlagač.

### XIII.

Ako se iz bilo kojih objektivnih razloga vrijeme i prostor održavanja ove manifestacije mora promijeniti, prijava sudjelovanja vrijedi za novi termin odnosno prostor. Ukoliko se iz bilo kojih objektivnih razloga manifestacija ne održi, a Izlagač je već izvršio uplatu, Organizator je dužan u cijelosti Izlagaču vratiti uplaćen iznos. Izlagač nema pravo tražiti bilo kakvu naknadu štete od Organizatora

### XIV.

U slučaju spora nadležan je sud prema sjedištu organizatora.

### XV.

Ovi Opći uvjeti imaju istu važnost kao Ugovor o zakupu prostora na manifestaciji..

U Bjelovaru, 24.04.2017.

Turistička zajednica Bilogora – Bjelovar